*Amíg a világban vagyok, a világ világossága vagyok.”* (Jn 9,5)

A mondat egy hús-vér embertől származik, aki a földön él és egy vak emberrel áll szemben. A vak lehet, hogy arra gondolt: jó Neked mert számodra jelent valamit a világosság, de én… Csakhogy ez a mondat Jézustól, a Megváltótól származott. Ő biztosan a világ világossága, fizikai értelemben is, szellemi területen is. Sőt, számára közömbös, hogy fizikai vagy nem fizikai területről van szó.

Jézus a világ világossága. Sokszor nagy előny lenne számunkra, ha bizonyos helyzetekben, jövőbe mutató döntéseknél világosan látnánk. De hisz ez nem lehetetlen. Jézus látja a jövőt és ismer minden helyzetet. Be kell hívnunk Őt ezekbe a helyzetekbe, Ő a számunkra is világosság lesz. Már ebben a világosságban jársz? *Vadon Gyula*